《许州襄城县进嘉禾合颖应制》
金朝·赵秉文

襄城城下壤歌传，驿奏嘉禾到日边。颖合周王新雨露，亩分黄帝旧山川。

太平气象联珠琲，明德馨香列豆笾。万国和同归帝治，古书愿献补遗编。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。